section_heading: Podaci o strip junaku
paragraph_text: Nathan Never je bivši policajac kojeg proganjaju duhovi prošlosti uzrokovani bolnim događajima. Njegovu ženu Lauru Lorring ubio je zločinac Ned Mace i to pred očima njihove kćeri Ann, koju zatim otima. Nathan brzo uspijeva pronaći kćer, no njezin je um vidno potresen te, da bi se zaštitio, obavija malu Ann velom neprobojnog autizma. Od tog trenutka Nathan Never odlučuje napustiti posao policajca i postaje specijalni agent privatne zaštitarsko-istražiteljske agencije Alfa. Sam lik Nathana Nevera prikaz je običnog ljudskog bića sa svim prednostima i manama, bez ikakvih natprirodnih moći, koji sve probleme riješava u velikom broju uz pomoć svojih prijatelja i kolega iz agencije u kojoj radi.